Hans Jacob Aall
Store norske leksikon,Kunst og estetikk,Kulturinstitusjoner,Museum
Hans Jacob Aall var en norsk museumsmann, fra 1893 konservator ved det nyopprettede Nordenfjeldske Kunstindustrimuseum i Trondheim, senere direktør for Norsk Folkemuseum.
Under en innsamlingsreise i sørnorske dalfører i 1894 ble Aall klar over den gjennomgripende moderniseringsprosessen som var i gang i bondesamfunnet, og at det hastet med å redde redskaper og andre minner om det gamle jordbrukssamfunnet. Med Nordiska Museet i Stockholm som forbilde startet han Norsk Folkemuseum, og var selv konservator; fra 1904 direktør.Han utgav Norsk Folkemuseum (1920) og Arbeide og ordning i lokalhistoriske museær (1925). Aall ble tildelt Borgerdådsmedaljen i gull 1937. Les mer i Store norske leksikon Hans Aall i Norsk biografisk leksikon Litteratur Hegard, Tonte: Hans Aall – mannen, visjonen og verket, 1994, isbn 82-7631-023-0